**Karen** er en typekarakteristikk som brukes i USA og andre engelsktalende land om en kvinne som fremstår som privilegert og selvopptatt, eller som stiller krav utover hva som er passende eller nødvendig i den aktuelle situasjonen.

Begrepet brukes ofte nedsettende om en stereotypisk, hvit kvinne som bruker sin privilegerte stilling i samfunnet til å hevde seg på andres bekostning. Andre særtrekk som tillegges en «Karen» er krav om å «få snakke med sjefen her», vaksineskepsis, rasisme, og en spesiell form for bob-frisyre. Begrepet har blitt kritisert for å være kjønnsdiskriminerende, aldersdiskriminerende, kvinnefiendtlig, eller for å skulle kontrollere kvinners oppførsel. Per 2020 ble begrepet i økende grad brukt i media og sosiale media som et generelt uttrykk for motvilje overfor hvite middelklassekvinner, særlig i forbindelse med koronaviruspandemien og Black Lives Matter-protestene. Begrepet har også blitt brukt på mannlig oppførsel. *The Guardian* kalte 2020 «Karens år».

Opphav
------

Det finnes en lang historie i afroamerikansk kultur for å gi brysomme hvite kvinner økenavn. I tiden før den amerikanske borgerkrigen (1815–1861) ble hun kalt *Miss Ann*. På det tidlige 1990-tallet ble *Becky* brukt. Så sent som i 2018, før *Karen* ble populært, ble bokstavrim som «Barbecue Becky», «Cornerstore Caroline» og «Permit Patty» brukt.

Flere mulige opphav til begrepet «Karen» har blitt framsatt, selv om den nøyaktige opprinnelsen til uttrykket er ukjent. Tidlig bruk av «Karen» som poenget i vitser finner vi i filmen Mean Girls fra 2004 (der en spesielt overfladisk rollefigur heter Karen), Dane Cooks sketsj «Vennen ingen liker» fra 2005 og et internett-mem fra 2016 om en kvinne i en annonse for Nintendo Switch som utviser usosial atferd og får tilnavnet «usosiale Karen».

I desember 2017 ble Karen-memer som harselerte med privilegerte kvinner populære på Reddit. Brukeren karmacop9 var først ute, med tirader om eks-kona Karen. Innleggene til brukeren førte til at subredditen r/FuckYouKaren ble opprettet i 2017, og senere fulgte r/Karen og r/EntitledKarens, hvis agenda var å kritisere stereotype Karen'er.

Begrepet kan eventuelt ha oppstått blant afroamerikanere for å omtale urimelige hvite kvinner. Begrepet ble popularisert på *Black Twitter* (Twitter-fellesskap for afroamerikanske brukere) som et mem for å beskrive hvite kvinner som «klager over svarte barn som selger saft til forbipasserende i nabolaget». Tidsskriftet *Bitch* beskrev «Karen» som et begrep som startet hos svarte kvinner, men som ble overtatt av hvite menn.

Betydning og bruk
-----------------

Gosselin på settetBilder av Kate Gosselin benyttes ofte for å illustrere Karen, og viser «kan jeg snakke med sjefen din»-frisyren.
Professor Heather Suzanne Woods på Kansas State University, hvis forskningsinteresser omfatter memer, uttalte at de definerende karaktertrekkene til en *Karen* er «berettigelse, egoisme, et ønske om å klage», og at en *Karen* «krever at verden skal holde hennes standarder, med lite hensyn til andre, og hun er villig til å sette andre i fare eller nedverdige dem for å nå målene sine.» Rachel Charlene Lewis, skribent for *Bitch*, sier seg enig. Hun sier *Karen*

> ikke ser på *noen* som et individ, men i stedet beveger seg gjennom verden forberedt på å kjempe mot et ansiktsløst konglomerat av mindreverdige folk som ikke vil gi henne det hun ønsker og føler at hun fortjener. Hun vil utøve den makten […] når hun setter fram kravene sine. Og den følelsen av selvberettigelse er det som unektelig gjør henne til en *Karen*.
> 
> 

Memet har flere typiske trekk, det mest slående er at *Karen* gjerne skal «snakke med daglig leder» når hun er misfornøyd med servicen i en butikk. Andre trekk omfatter vaksineskepsis, rasisme, overdreven bruk av Facebook og en bestemt type bob med blonde striper. Bilder av frisyrene til Kate Gosselin og Jenny McCarthy brukes ofte for å avbilde Karen, og frisyrene deres kalles noen ganger «kan-jeg-få-snakke-med-sjefen din-klippen».

### Sexisme

Begrepet har blitt kalt sexistisk og kvinnefiendtlig. Hvorvidt «Karen» er et nedsettende begrep har også vært gjenstand for diskusjon. Jennifer Weiner skrev i *The New York Times* under koronaviruspandemien at memet hadde lyktes i å bringe henne til taushet. Hun uttalte at hun måtte veie ønsket sitt om å si fra til en mann hun hadde møtt som hostet ut i luften, harket og spyttet på fortauet, mot frykten for å bli kalt en *Karen*. I august 2020 skrev radikalfeministen Helen Lewis i The Atlantic: «*Karen* har blitt synonymt med *kvinne* blant de som anser *kvinne* for å være en fornærmelse.» Lewis bemerket også det paradokset at det er veldig stereotypisk *Karen* å klage på å bli kalt «Karen». «Det er et sterkt insentiv for å ikke ha noe problem med at andre kvinner blir kalt *Karen*, slik at du unngår å få merkelappen selv.»

Den britiske journalisten og feministen Julie Bindel spurte i en kronikk for *The Guardian*«Er det noen andre enn meg som synes at det nedsettende begrepet *Karen* er kvinnefiendtlig og basert på klassefordommer?» Hennes kollega i *The Guardian* Hadley Freeman sa seg enig, og uttalte at memet var «sexistisk, aldersdiskriminerende og klassediskriminerende, i den rekkefølgen». Begge ga uttrykk for at bruk av memet var basert på kvinnehat og klasseforakt, og nå handler mindre om å beskrive atferd enn å kontrollere den, for «å be kvinner om å holde kjeft».

Begrepet brukes riktignok utelukkende nedsettende mot en person som har én bestemt etnisk bakgrunn og ett bestemt kjønn, men enkelte hevder at det mangler den historiske konteksten som skal til for å være diskrediterende, og at å kalle det nedsettende trivialiserer faktisk diskriminering. Andre fremhever at den gruppen mennesker betegnelsen er myntet på er enormt privilegerte folk, og at «et kallenavn som ikke makter å diskriminere er intet mer enn en fornærmelse.» Bindel og Freeman fikk mye kritikk for sine innlegg, spesielt for sammenligningen mellom rasistisk ordbruk («nigger») og Karen-begrepet.

### Brukt om menn

Begrepet brukes hovedsakelig om kvinner, men The Atlantic bemerket at menn også kan kalles Karen, skribenten David A. Graham kalte sittende president Donald Trump «Karen in chief» (norsk: øverste-Karen). I november 2020 ble en tweet som kalte Elon Musk «Space Karen» (norsk: rom-Karen) populær. Det er ingen enighet om noen mannlig ekvivalent for «Karen», selv om flere forslag har blitt framsatt. I Jim Crow-perioden var det mannlige motsvaret til Miss Ann «Mister Charlie».

### Rasisme

Medieforskeren Meredith Clark ved University of Virginia har uttalt at det alltid har eksistert en idé om at det finnes hvite kvinner som svarte mennesker må passe seg for, fordi de uten å blunke bruker sin privilegerte stilling for å holde andre nede. Clark mener at «denne oppfatningen har alltid eksistert, det har bare ikke alltid vært knyttet så konkret til ett bestemt navn. Karen har gått under forskjellige navn. Etter at rapperen Sir Mix-a-Lot ga ut *Baby Got Back* i 1992, ble hun kalt «Becky» som referanse til lydsporet i starten av den kontroversielle hitlåten.» Karen Grigsby Bates har sagt seg enig med Meredith Clark, og tilføyd at «kvinnene som kalles *Karen* føyer seg inn i en arverekke av privilegerte hvite kvinner som strekker seg et par århundrer tilbake i tid i dette landet» og «Karen er en del av en sammenhengende utviklingsrekke […] før det var *Karen*-er og *Becky*-er, var det *Miss Ann*.» Ifølge Clark var «Miss Ann» et «frekt internt begrep blant svarte mennesker» i Jim Crow-perioden. Det stod for hvite mennesker som brukte sin privilegerte stilling som et våpen.[]

Begrepet *Karen*, slik svarte bruker det ble, ifølge Grigsby Bates, kjent for hvite da *Saturday Night Live* fremførte en svart *Jeopardy*-sketsj med Chadwick Boseman som *Black Panther-*figuren T'Challa. Grigsby Bates sa «Og T'Challa svarer feil på alt i *Jeopardy* fordi spillet er basert på svarte idiomer, som han ikke skjønner i det hele tatt fordi han er fra Wakanda. Men helt til slutt blir han spurt om en som heter Karen som har tatt med seg potetsalat til selskapet hans.» T'Challa svarer riktig på det siste spørsmålet, og sier, «Å, nei, helvete heller, Karen. Den kjipe, tamme potetsalaten kan du få ha for deg selv». Clark «sier dette øyeblikket, og et par andre tilsvarende, er når lyset gitt opp for hele nasjonen.»

Eksempler på bruk
-----------------

I 2019 ble en tropisk syklon i Nordatlanteren gitt navnet Karen. Dette førte til memer der syklonen ble sammenlignet med den stereotype Karen, den «ba om å få snakke med daglig leder» og det ble laget bilder hvor syklonen hadde fått bobfrisyre.

I november 2019 ble det publisert et videoklipp av en anonym kvinne, filmet fra et kjøretøy i Manhattan, New York City. Hun hadde stoppet etter en trafikkhendelse og konfronterte sjåføren i kjøretøyet med påstander om at sjåføren «nesten kjørte på barna hennes», og at sjåføren «oppførte seg som ei hurpe». Hun rettferdiggjorde språkbruken ved å si «Ungene mine kan ikke høre meg, for de lytter til Kidz Bop [barnemusikk]». Kvinnen ble latterliggjort i sosiale medier fordi hun hadde merkelig kroppsspråk, ansiktsuttrykk, holdninger og påstandene hun kom med. Hun ble kjent som «Kidz Bop Karen». Til slutt prøvde hun å forklare seg, og uttrykte til nettavisen TMZ at hun «fortjente latterliggjøringen online på grunn av den dårlige oppførselen hun utviste i filmen.»

I desember 2019 meldte australske medier at en kvinne ved navn Karen hadde blitt filmet idet hun prøvde å rive ned naboenes aboriginerflagg i Mildura. Hun klarte imidlertid ikke å løsne flagget, hvilket førte til Twitter-emneknaggen #TooStrongForYouKaren [norsk: *for sterkt for deg, Karen*] og andre tilsvar i sosiale media.

Under koronaviruspandemien ble begrepet brukt om mange typer kvinner: kvinner som plaget asiatisk-amerikanske helsearbeidere på grunn av virusets kinesiske opphav, kvinner som hamstret dagligvarer, kvinner som plukket på andres smittevernoppførsel og kvinner som protesterte på innskrenkninger eller pålegg som følge av pandemien. Dette fikk én kritisk stemme til å spørre seg om *Karen* hadde utviklet seg til å bli et samlebegrep for å kritisere middelaldrende hvite kvinner. Bruken av begrepet økte fra 100 000 på sosiale media i januar 2020 til 2,7 millioner i mai 2020.

I mai 2020 fant det sted en hendelse i Central Park hvor det kom til munnhuggeri mellom Amy Cooper, hvit kvinne og hundeeier, og Christian Cooper, afroamerikansk fuglekikker. Stridens kjerne var at Amy ikke fulgte båndtvangen i området. Hendelsen ble allment kjent da Christians video av tildragelsen ble spredt på internett. Det spesielle var at Amy truet Christian ved å si «Jeg ringer politiet… jeg kommer til å fortelle dem at en afroamerikansk mann truer meg og hunden min.» Christian skrev om hendelsen at Amys «indre Karen kom til syne og viste seg fra sin verste side» da han begynte å filme.

16. juni 2020 ble Rachel Dawn Ruit filmet mens hun skrek rasistiske begreper mot en familie og en gruppe demonstranter i Asheville, Nord-Carolina. 4. juli ble hun arrestert og siktet for legemsfornærmelse, ordensforstyrrelse og ferdsel på andres eiendom etter at hun hadde angrepet en kvinne i hijab og en svart tenåring. Ruit døde 14. juli etter at hun gikk ut på en trafikkert vei og ble påkjørt av en brannbil.

BBC kalte gruppen *Wall of Moms* (norsk: mødremuren) «et godt eksempel på en gruppe hovedsakelig middelaldrende middelklassekvinner som *ikke* oppfører seg som Karen-stereotypien». Gruppen er kjent for å ha demonstrert i George Floyd-demonstrasjonene i flere byer i USA. «Gruppen anses i stedet av aktivister for å bruke sin privilegerte stilling til å protestere mot den strukturelle rasismen og klassediskrimineringen som stereotypien Karen ønsker å nyte godt av».

Se også
-------

* Harry (slang)
* Nabokjerringa, norsk begrep om en kvinne som «bryr seg» og kan være streng, som oftest brukt i positiv forstand, men også kritisert.

Referanser
----------

1. 1 2 3 4 5  Nagesh, Ashitha (30. juli 2020). «What exactly is a 'Karen' and where did the meme come from?» [Hva er egentlig en 'Karen' og hvor stammer memet fra?]. *BBC News* **(engelsk)**. BBC. Besøkt 22. november 2020.
2. 1 2 3 4 5  Rachel Greenspan (26. oktober 2020). «How the name 'Karen' became a stand-in for problematic White women and a hugely popular meme.» [Slik fikk navnet 'Karen' betydningen 'krevende hvit kvinne', og ble et svært populært mem]. *Insider* **(engelsk)**. Insider. Besøkt 22. november 2020.
3. 1 2 3 4 5 6  Helen Lewis (19. august 2020). «The Mythology of Karen» [Mytologien omkring Karen]. *The Atlantic* **(engelsk)**. ISSN 1072-7825. Besøkt 22. august 2020.
4. 1 2  David A. Graham (28. mai 2020). «The Karen in Chief» [Øverste-Karen]. *The Atlantic* **(engelsk)**. Besøkt 12. oktober 2020.
5. ↑  Wong, Julia Carrie (27. desember 2020). «The year of Karen: how a meme changed the way Americans talked about racism» [Karens år: slik endret et mem måten amerikanerne snakket om rasisme på]. *The Guardian* **(engelsk)**. Besøkt 27. desember 2020.
6. 1 2 3  Grigsby Bates, Karen (15. juli 2020). «What's In A 'Karen'? : Code Switch» **(engelsk)**. Besøkt 19. juli 2020.
7. 1 2 3 4 5 6 7  Kaitlyn Tiffany (6. mai 2020). «How 'Karen' Became a Coronavirus Villain» [Slik ble 'Karen' en koronavirusslemming]. *The Atlantic* **(engelsk)**. Besøkt 20. mai 2020.
8. ↑  Narizhnaya, Khristina; Lapin, Tamar; Brown, Ruth (12. oktober 2018). «'Cornerstone Caroline' says she's not racist, apologizes to kids». *New York Post* **(engelsk)**. Besøkt 23. oktober 2020.
9. 1 2 3 4 5 6  Romano, Aja. «Karen: The anti-vaxxer soccer mom with speak-to-the-manager hair, explained». *Vox*. Besøkt 21. april 2020.
10. ↑  Frank, Allegra. «Nintendo Switch’s best, most revealing meme is antisocial ‘Karen’». *Polygon*. Besøkt 13. juni 2020.
11. ↑  «A Brief History of 'Karen'» [En kort historie om 'Karen']. *New York Times* **(engelsk)**. 31. juli 2020. Besøkt 6. februar 2021.
12. 1 2  Lewis, Rachel Charlene (10. april 2020). «'Karen' Isn't a Slur – It's A Critique of Entitled White Womanhood». *BitchMedia* **(engelsk)**. Besøkt 21. april 2020.
13. 1 2  Abcarian, Robin (23. mai 2020). «Column: Is the 'Karen' meme sexist? Maybe, but it's also apt» [Er Karen-memet sexistisk? Kanskje, men også passende.]. *Los Angeles Times* **(engelsk)**. Besøkt 13. juni 2020.
14. ↑  Tourjee, Dianna. «Can I Speak to Your Manager?: The Beauty & Necessity of A Notorious Haircut». *Vice*.
15. 1 2  «10+ Memes of Karen, the Infamous "Speak to the Manager" Haircut». *Know Your Meme*. Besøkt 30. mai 2020.
16. 1 2  «Is calling someone ‘Karen’ a slur? An investigation.». *The Inquirer*. Besøkt 2. juni 2020.
17. ↑  Asmelash, Leah (30. mai 2020). «How Karen became a meme, and what real-life Karens think about it» [Slik ble Karen et mem, og dette mener virkelige Karen'er om saken]. *CNN* **(engelsk)**. Besøkt 30. mai 2020.
18. ↑  Dozier, Rob (21. august 2018). «Why Memes Making Fun of White People Demanding to 'Speak to the Manager!' Are So Popular Right Now». *Slate*. Besøkt 21. april 2020.
19. ↑  Weiner, Jennifer (14. april 2020). «Opinion | The Seductive Appeal of Pandemic Shaming». *The New York Times* **(engelsk)**. ISSN 0362-4331. Besøkt 13. juni 2020.
20. ↑  Julie Bindel @bindelj (5. april 2020). «Does anyone else think the ‘Karen’ slur is woman hating and based on class prejudice?». *Twitter*. Besøkt 19. august 2020.
21. ↑  Parsons, Vic (6. april 2020). «In these trying times, lesbian radical feminist Julie Bindel is debating whether 'Karen' is a slur. Yes, really». *PinkNews*. Besøkt 21. april 2020.
22. ↑  Julie Bindel @bindelj (5. april 2020). «Does anyone else think the ‘Karen’ slur is woman hating and based on class prejudice?». *Twitter*. Besøkt 19. august 2020.
23. ↑  Freeman, Hadley (13. april 2020). «The 'Karen' meme is everywhere – and it has become mired in sexism». *The Guardian*. Besøkt 21. april 2020. «the Karen chat stepped up a notch last week when the feminist writer Julie Bindel tweeted: "Does anyone else think the ‘Karen’ slur is woman-hating and based on class prejudice?" Cue a social media firestorm, one I blithely wandered into: "Yes – it’s sexist, ageist and classist, in that order."»
24. ↑  «After racial violence in the U.S. writer Karen Attiah re-examines the 'Karen' meme». *CBC*. Besøkt 2. juni 2020.
25. ↑  «The 'Karen' memes and jokes aren't sexist or racist. Let a Karen explain». *The Washington Post*. 28. april 2020. 

	* E. Aford (13. april 2020). «This UK Feminist Just Taught Us That an English Karen Is Called a Freya». *Jezebel* **(engelsk)**. Besøkt 19. august 2020.
	* Kuba Shand-Baptiste @kubared (8. april 2020). «No, Karen is not the equivalent of the N-word for white women – this isn’t a debate worth having». *The Independent* **(engelsk)**. Besøkt 19. august 2020.
	* Robertas Lisickis (april 2020). «Feminist Suggests "Karen" Is A Sexist Slur Against Women, People Drop Some Knowledge On What "Karen" Really Means». *Bored Panda* **(engelsk)**. Besøkt 19. august 2020.
	* Khadijah Anabah (16. april 2020). «Dear Karen, Your Class And Gender Cannot Excuse The Racism You Partake In». *Black Ballad* **(engelsk)**. Besøkt 19. august 2020.
26. ↑  Queen, Robin (16. juni 2020). «How 'Karen' went from a popular baby name to a stand-in for White entitlement» [Slik gikk 'Karen' fra å være et populært navn til synonym for hvitt privilegium]. *The New Zealand Herald* **(engelsk)**. Besøkt 12. oktober 2020.
27. ↑  Rahman, Khaleda (16. november 2020). «Scientist's "Space Karen" response to Elon Musk goes viral» [Vitenskapspersons "rom-Karen"-svar til Elon Musk blir populært på nett]. *Newsweek* **(engelsk)**. Besøkt 16. november 2020.
28. ↑  «The Internet Attempts to Name the Male 'Karen'». *MSN/Radio.com*. 23. juni 2020. Besøkt 18. april 2021.
29. ↑  Jaynes, Gerald David (2005). *Encyclopedia of African American society*. Sage Publications. s. 551.
30. ↑  Sanya Mansoor (22. september 2019). «Tropical Storm Karen Has the Internet Saying the Storm 'Wants to Speak to a Manager'» [Den tropiske syklonen Karen har fått internett til å hevde at ekstremværet 'ønsker å snakke med daglig leder']. *Time* **(engelsk)**. Besøkt 21. april 2020.
31. ↑  «"Kidz Bop Karen" Speaks Out After Road Rage Outburst Goes Viral; Passenger Shares Her Side» **(engelsk)**. Baller Alert. 8. november 2019. Besøkt 8. mars 2021.
32. ↑  Dedaj, Paulina (6. november 2019). «'Kidz Bop Karen' contacts NJ woman following viral road rage incident: 'Congrats on your 15 mins of fame'» ['Kidz Bop-Karen' kontakter kvinne i New Jersey etter viral trafikksinnehendelse: "Gratulerer med dine 15 minutter i rampelyset"]. *Fox News* **(engelsk)**.
33. ↑  «'Kidz Bop Karen' went viral for on-camera road rage. The Lyft passenger she targeted calls the tirade 'scary.'» ['Kidz Bop-Karen' ble nettkjendis etter å ha vist trafikkraseri på film. Lyftpassasjeren hun angrep kaller utbruddet skremmende.]. *Washington Post* **(engelsk)**. 7. november 2019. Besøkt 18. april 2021.
34. ↑  «Mildura woman attempts to tear down Aboriginal flag in viral video» [Kvinne i Mildura prøver å rive ned aboriginerflagget i viral video]. *SBS World News* **(engelsk)**. 15. desember 2019. Besøkt 26. juni 2020.
35. ↑  Testa, Christopher (22. desember 2019). «#toostrongforyoukaren viral video prompts anti-racism rally in Mildura» [Den virale #toostrongforyoukaren-videoen fører til antirasistisk demonstrasjon i Mildura]. *ABC Mildura Swan Hill* **(engelsk)**. Mildura, Victoria, Australia. Besøkt 26. juni 2020.
36. ↑  Elliott, Josh K. (20. april 2020). «'Go to China!': 'Nurses' hailed for blocking anti-quarantine 'Karen' at coronavirus protest» ['Dra til Kina!': 'sykepleiere' hylles for å ha blokkert anti-karantene-'Karen' i koronavirusdemonstrasjon]. *Global News* **(engelsk)**. Besøkt 1. mai 2020.
37. ↑  Nina Burleigh (28. mai 2020). «How the Karen Meme Benefits the Right» [Slik tjener Karen-memet høyresiden]. *Medium* **(engelsk)**. Besøkt 13. juni 2020.
38. 1 2  Nir, Sarah Maslin (26. mai 2020). «White Woman Is Fired After Calling Police on Black Man in Central Park» [Hvit kvinne får sparken etter at hun ringte politiet om mørkhudet mann i Central Park]. *The New York Times* **(engelsk)**. Besøkt 26. mai 2020.
39. ↑  Rosie Perper (25. mai 2020). «A woman in a video appears to call the police claiming there's an 'African American man threatening my life' – he apparently had asked her to put her dog on a leash» [En kvinne i en video ser ut til å ringe politiet, hevder at 'en afroamerikansk mann truer meg på livet' - han hadde tydeligvis bedt henne følge båndtvangen]. *Insider* **(engelsk)**. Besøkt 26. mai 2020.
40. ↑  Penter, Caitlyn (16. juni 2020). «Video of woman yelling racial slurs in downtown Asheville goes viral» [Video av kvinne som roper rasistiske betegnelser i Asheville blir populær på nettet]. *WLOS* **(engelsk)**. Besøkt 19. april 2021.
41. ↑  «Racist Ranting 'Karen' in NC Dead After Getting Hit by Fire Truck» **(engelsk)**. TMZ. 14. juli 2020. Besøkt 19. april 2021.
42. ↑  «Oppslagsord: nabokjerring». Det norske akademis ordbok. Besøkt 18. juni 2021.
43. ↑  Sissel Ofstad (15. mai 2020). «Ukas ord og uttrykk - nabokjerring». Arkivert fra originalen 24. juni 2021. Besøkt 18. juni 2021.
44. ↑  Ingar Sletten Kolloen (10. mai 2001). «Ignorer nabokjerringa!». Kommunal rapport. Besøkt 18. juni 2021.